21 Oct2014 Lectio Divina
October 24, 2014 by 08:53
Gister in ons Bybelstudie het ons gesprek gegaan oor Hebr 4: 14 – 5:10.
Ons het nie duidelikheid oor 5 vers 7 gehad nie: en Sy gebede is verhoor.
Hy het dan aan die kruis gebid: Vader, as dit U wil is, laat hierdie beker by My verbygaan.
Die gebed is nie verhoor nie, want Hy moes sterf vir ons.
Gerda het in ‘n preek gelees dat die verhoring van Sy gebed desnoods heenwys op die feit dat Hy die vrees vir die dood oorwin het.
Kan ons dit so aanvaar en verstaan?
October 24, 2014 by 10:46
Die BDV vertaal: “en Hy is verhoor uit sy angs.” Die Griekse woord eisakouo wat met “verhoor” vertaal is, word op ander plekke met “luister” of “hoor” en een keer met “gehoorsaam” weergegee. In dié konteks word dit met “verhoor” vertaal, omdat dit die betekenis dat God geluister het net na Jesus die beste oordra. God het op twee maniere hierop geantwoord:
Hy het Jesus die krag gegee om aan die kruis te volhard totdat Hy kon sê: “Dit is volbring.“
Hy het ook Jesus uit die dood opgewek, waarmee Hy Jesus se vrees vir die dood nie net weggeneem het nie, maar sommer die dood as ‘n verskrikking vir elkeen wat in Hom glo weggeneem het.
God het dus inderdaad vir Jesus uit sy angs verhoor!